Na temelju članka 23. stavak 1. Zakona o društveno poticanoj stanogradnji (NN 109/01, 82/04, 76/07, 38/09, 86/12, 7/13, 26/15, 57/18, 66/19, 58/21, dalje: Zakon), članka 16. st.1.t.12. Statuta Grada Zadra ( „Glasnik Grada Zadra“, broj: 9/09, 28/10, 3/13, 9/14, 2/15- pročišćeni tekst, 3/18, 7/18- pročišćeni tekst 15/19, 2/20, 3/21 i 14/23-pročišćeni tekst),) i odredbiOdluke o uvjetima, mjerilima i postupku za određivanje reda prvenstva za kupnju stanova po Programu društveno poticane stanogradnje na području Grada Zadra („Glasnik Grada Zadra“ broj 9/22), Gradonačelnik Grada Zadra, dana 07. lipnja 2024., objavljuje

# J A V N I N A T J E Č A J za prikupljanje zahtjeva za kupnju stanova po programu POS na području Grada Zadra, predio Smiljevac radi utvrđivanja Liste reda prvenstva

**I.**

Predmet Javnog natječaja je prikupljanje pisanih zahtjeva za kupnju stanova po Programu društveno poticane stanogradnje na području Grada Zadra, na predjelu Smiljevac.

Pravo na podnošenje zahtjeva za kupnju stana iz Programa POS-a na području Grada Zadra imaju svi građani – državljani Republike Hrvatske.

**Prednost na kupnju stana imaju osobe koje nemaju odgovarajuće riješeno stambeno pitanje, odnosno nemaju odgovarajući stan u svome vlasništvu**.

**II.**

Zahtjev za kupnju stana podnosi se na posebnom obrascu **koji se može preuzeti zajedno sa ostalim obrascima s mrežne stranice Grada Zadra:** [**www.grad-zadar.hr**](http://www.grad-zadar.hr) **ili preuzeti u pisarnici Grada Zadra, Narodni trg 1. *(Obrazac 1.)***

Zahtjevu je potrebno priložiti slijedeću dokumentaciju:

1. Domovnicu podnositelja zahtjeva
2. A) Potvrdu zemljišnoknjižnog odjela nadležnog Općinskog suda o vlasništvu nekretnina za podnositelja zahtjeva i članove njegovog obiteljskog domaćinstva prema mjestu prebivališta (ne starija od 30 dana), te

B) ovjerenu izjavu danu pod materijalnom i kaznenom odgovornošću kojom podnositelj zahtjeva izjavljuje za sebe i članove obiteljskog domaćinstva da nemaju u svome vlasništvu odgovarajući stan ili kuću na ostalom području Republike Hrvatske izvan mjesta prebivališta (ne starija od 30 dana), ili ovjerenu izjavu danu pod materijalnom i kaznenom odgovornošću kojom podnositelj zahtjeva izjavljuje za sebe i članove obiteljskog domaćinstva da imaju u svome vlasništvu neodgovarajući stan ili kuću na području Republike Hrvatske (ne starija od 30 dana), te e-izvadak ili izvadak iz zemljišne knjige izdano od strane ZK. odjela nadležnog suda kao dokaz prava vlasništva neodgovarajućeg stana ili kuće,

C) ovjerenu izjavu danu pod materijalnom i kaznenom odgovornošću kojom podnositelj zahtjeva izjavljuje da prvi puta u vlasništvo stječe stambenu nekretninu (ne starija od 30 dana), *(****Obrazac 2.)***

1. Važeći ugovor o najmu stana (ovjeren kod javnog bilježnika) ili ovjerena izjava o stanovanju kod člana obitelji potpisana od strane podnositelja zahtjeva pod materijalnom i kaznenom odgovornošću (ne starija od 30 dana) ***(Obrazac 3.)***
2. Uvjerenje PU o prebivalištu za podnositelja zahtjeva i članove obiteljskoga domaćinstva s prikazanim ukupnim vremenom prebivanja na području Grada Zadra za podnositelja zahtjeva
3. Rodni list za djecu,
4. A) Vjenčani list,

B) Ovjerena izjava dana pod materijalnom i kaznenom odgovornošću o postojanju izvanbračne zajednice, potpisana od strane podnositelja zahtjeva, izvanbračnog druga i dva svjedoka, ***(Obrazac 4.)***

C) Dokaz da je podnositelj zahtjeva ili drugi član obitelji dužan uzdržavati osobu koja je na dan prijave na natječaj prijavljena na istoj adresi prebivališta kao i podnositelj zahtjeva (nagodba ili odluka nadležnoga tijela)

D) Potvrda o redovitom školovanju djeteta

E) Potvrda liječnika za začeto dijete

1. Dokaz o školskoj spremi (svjedodžba o završenom školovanju, diploma) podnositelja zahtjeva
2. Rodni list za podnositelja zahtjeva
3. Rješenje nadležne službe Hrvatskog zavoda za mirovinsko osiguranje o utvrđenom stupnju invaliditeta podnositelja zahtjeva i/ili člana obiteljskog domaćinstva, odnosno nalaz i mišljenje nadležnog tijela o utvrđenim teškoćama u razvoju djeteta
4. Potvrdu nadležnog tijela državne uprave o statusu hrvatskog branitelja u Domovinskom ratu
5. Potvrdu nadležnog tijela o statusu obitelji poginulog, zatočenog ili nestalog hrvatskog branitelja za podnositelja zahtjeva.
6. Potvrdu iz kaznene evidencije nadležnoga ministarstva o nekažnjavanju za kaznena djela za koje se progoni po službenoj dužnosti za podnositelja zahtjeva (ne starija od 30 dana)

Prilikom pregleda i bodovanja svakog pojedinog zahtjeva pridržava se pravo zatražiti i dodatnu dokumentaciju, a sve u cilju sagledavanja svih relevantnih činjenica u pogledu podnositelja zahtjeva, i članova obiteljskog domaćinstva

Isprave se mogu podnijeti i kao preslike odnosno izjave bez ovjere potpisa davatelja izjave. Podnositelj zahtjeva dužan je izvornike podnijeti na uvid službenim osobama najkasnije prilikom odabira stana.

**III.**

Zahtjev za kupnju stana s traženom dokumentacijom u prilogu, dostavlja se u zatvorenoj omotnici putem pošte ili predajom na pisarnicu Grada Zadra, Narodni trg 1, **do dana 25. lipnja 2024.,** na adresu

**GRAD ZADAR**

**Narodni trg 1, 23 000 Zadar, uz naznaku: „Ime, prezime i adresa – Zahtjev za kupnju stana iz Programa POS-a – Grad Zadar – NE OTVARAJ”**

**IV.**

Bodovanje i uvrštavanje na Listu reda prvenstva provest će se u skladu s Odlukom o uvjetima, mjerilima i postupku za određivanje reda prvenstva za kupnju stanova po Programu društveno poticane stanogradnje na području Grada Zadra („Glasnik Grada Zadra“ broj 9 /22).

**V.**

Prijedlog Liste reda prvenstva objavit će se na oglasnoj ploči i na mrežnoj stranici Grada Zadra.  
Podnositelj zahtjeva ima pravo prigovora na utvrđeni redoslijed na prijedlogu Liste reda prvenstva i na provedeno bodovanje, odnosno neuvrštavanje na prijedlog Liste reda prvenstva.

Prigovor se podnosi Povjerenstvu za provedbu postupka kupnje stana iz Programa POS-au roku od 8 dana od dana objavljivanja prijedloga Liste reda prvenstva, a o osnovanosti prigovora odlučuje Gradonačelnik na prijedlog Povjerenstva. Konačna lista reda prvenstva objavljuje se na oglasnoj ploči Grada Zadra i web stranici Grada Zadra.

**VI.**

Konačna lista reda prvenstva objavljuje se na oglasnoj ploči Grada Zadra i web stranici Grada Zadra.

Podnositelj zahtjeva iskazivanjem interesa za kupnju stana iz Programa POS-a daje svoju privolu za korištenjem osobnih podataka u svrhu utvrđivanja Liste reda prvenstva i provođenja svih aktivnosti predviđenih ovim Javnim natječajem i Odlukom.

**VII.**

Dodatne informacije podnositelji zahtjeva mogu dobiti na broj telefona 023/208-136 i 023/208-161 ili putem e-maila iva.stipcevicpantalon@grad-zadar.hr.

Klasa: 370-01/24-01/63

Urbr: 2105/01-2-24-12

Zadar, 07. lipnja 2024.

**GRADONAČELNIK**

**Branko Dukić, v.r.**

PRILOZI: Zahtjev za kupnju stana (Obrazac 1.)

Izjava o vlasništvu stana ili kuće (Obrazac 2.)

Izjava o stanovanju kod člana obitelji (Obrazac 3.)

Izjava o izvanbračnoj zajednici (Obrazac 4.)